אגאטו

אגאטו (באנגלית: Agattu) הוא אי באלסקה, אי בקבוצת איי ניר בקצה המערבי של האיים האלאוטיים. שטח האי 221.59 קילומטרים רבועים. אגאטו הוא אחד מהאיים הבלתי מיושבים הגדולים באיים האלאוטים. זהו האי השני בגודלו באיי ניר, אחרי האי אטו. הוא אי וולקני והררי במידה ניכרת. האי חסר העצים והשטחים הפתוחים שלו מכוסים בצמחייה דמוית טונדרה .<ref></ref> גובה ההרים מגיע לשיא של 632 מטרים מעל פני הים. אורך האי 19.7 קילומטרים והרוחב כ-30 קילומטרים.

== סביבה ==
האי אגאטו הוכר כאזור קינון ציפורים חשוב (IBA) על ידי הארגון BirdLife International .<ref name="bli"> </ref> באי ישנן שבע מושבות עופות ים גדולות, ואוכלוסיית העופות באי מוערכת בכ־66,000 פרטים. כ-1% מהאוכלוסייה העולמית של הקורמורנים אדומי-פנים ותוכי ים פסיפיים מקננים על האי, כמו גם עופות מסוגים אחרים כגון: חופיות, שחיינית צרת-מקור, פרוש רוסי אפור-כתר ורוד, גיבתון השלג ואחרים. אווזים אלאוטיים מסוג אווז מקרקר הושבו לאי לאחר שחוסלו השועלים מהאי בשנות ה-70 של המאה העשרים. <ref></ref> חיסול השועלים באי אפשר גם להחזיר עופות מסוגים אחרים. <ref></ref>

<gallery heights="155" mode="packed">
קובץ:Agattu_Island_by_Karen_Laing_USFWS.jpg|אגאטו ב-2018.
קובץ:Tufted Puffin Alaska.jpg|תוכי ים פסיפי.
קובץ:Red-faced Cormorant on St. Paul Island by Lisa Hupp USFWS.jpg|קורמורן אדום פנים.
קובץ:AleutianCanadaGoose2.jpg|אווז אלאוטי מסוג אווז מקרקר.
קובץ:Agattu Island Steller Sea Lion bull.jpg|אריה ים באי אגאטו.
</gallery>

== גאולוגיה ==
האי אגאטו הוא ייחודי מבין האיים האלאוטיים הוולקניים בהיותו מורכב כמעט כולו מסלעי משקע המורכבים בעיקר מסיליקה אמורפית ודטריטוס עדין שמקורו באזור געשי. <ref>Note on the Geology of Agattu, an Aleutian Island, Robert P. Sharp, The Journal of Geology, Vol. 54, No. 3 (May, 1946), pp. 193-199</ref>

== אוכלוסייה ==
חפירות ארכאולוגיות גילו עדויות ושרידים של אלאוטים שחיו באי אגאטו כבר בשנת 760 לפני הספירה.<ref name="D.G. Corbett, D. Causey 2008">D.G. Corbett, D. Causey, M. Clemente, P.L. Koch, A. Doroff, C. Lefavre, D. West (2008) "Aleut Hunters, Sea Otters, and Sea Cows", Human Impacts on Ancient Marine Ecosystems, University of California Press</ref> בהתבסס על מספר האתרים הארכאולוגיים המיושבים בו-זמנית באי, העריכו מומחים כי ייתכן שהאוכלוסייה העתיקה הגיעה למספרים של 500–1000 פרטים.<ref name="D.G. Corbett, D. Causey 2008" />. האי התגלה על ידי משלחת בראשות אלכסיי צ'יריקוב בשנת 1741, אך הם לא ירדו לחוף. לאחר שהגיעו הסוחרים הרוסים לאיים האלאוטים בשנת 1751 ונפגשו עם האוכלוסייה המקומית האלוטית, פחתה האוכלוסייה באגאטו. הסוחרים הרוסים שהו מספר שנים באיי ניר למטרת ציד לוטרות ים. האינטראקציות עם האלאוטים היו לפעמים אלימות. נווט רוסי נהרג על ידי המקומיים באגאטו בשנת 1761.<ref name="Black"></ref> בשנות ה-60 של המאה ה-20, כל תושבי איי ניר עברו לכפר אחד באי אטו. במהלך מלחמת העולם השנייה, תושבי הכפר אטו נלקחו לשבי ביפן, ובסיום המלחמה יושבו הניצולים מחדש באי אטקה .

== לקריאה נוספת ==
<div class="mw-content-ltr">

* Archaeological Investigations on Agattu, Aleutian Islands, By A.C. Spaulding, 1962, Cushing-Malloy, Inc.

</div>

== קישורים חיצוניים ==

* [https://archive.today/20200211223728/http://factfinder.census.gov/servlet/DTTable?_bm=y&-context=dt&-ds_name=DEC_2000_SF1_U&-CONTEXT=dt&-mt_name=DEC_2000_SF1_U_P001&-tree_id=4001&-transpose=N&-redoLog=true&-all_geo_types=N&-_caller=geoselect&-geo_id=100$10000US020160001001149&-search_results=100$10000US021500001002007&-format=&-_lang=en&-show_geoid=Y האי אגאטו: טבלה 1149, במפקד האוכלוסין 1, אזור מפקד האוכלוסין האלאוטיים, אלסקה] לשכת המפקד של ארצות הברית
* [https://web.archive.org/web/20110616145344/http://xpda.com/nauticalcharts/16434%20AGATTU%20ISLAND.png מפה ימית של האי אגאטו] NOAA 16434 אי אגטו, מהדורה 6, מאי 2004
* [http://xpda.com/aleutians/agattu/ תמונות מהאי אגאטו], יולי 2008

== הערות שוליים ==

קטגוריה:אלסקה: איים
אלאוטיים
אלאוטיים
אלאוטיים
קטגוריה:הצפון פסיפי הממוזג